**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от **Атанас Калчев, Кмет на** **Община Кричим**

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на

**,,Програма за опазване на околната среда на Община Кричим за 2021 – 2028 г.“**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

1. Информация за възложителя на плана/програмата (орган или оправомощено по закон трето лице):

Име: **Община Кричим**

Пълен пощенски адрес: **п.к. 4220, община Кричим, гр. Кричим, пл. ,,Обединение” № 3**

Телефон/факс/ел. поща (е-mail): **Тел: 03145/2250; e-mail:** [**kmet\_krichim@abv.bg**](mailto:kmet_krichim@abv.bg)

2. Обща информация за предложения план/програма

а) Основание за изготвяне на плана/програмата - нормативен или административен акт

Програма за опазване на околната среда  се разработва на основание чл. 79 от ЗООС като основен документ за осъществяване на политиката в тази област на местно ниво. При разработването на ПООС на община Кричим, се използват следните нормативни актове, документи и материали: ЗООС и наредбите към него; Указания на МОСВ относно структурата и съдържанието на общинските програми за опазване на околната среда. Програмата за опазване на околната среда да бъде съобразена с всички действащи към 2021 г. нормативни актове на територията на Р. България и ЕС; Указания; Методики; Ръководства на МОСВ и други, имащи отношение към опазването на околната среда.

**Като основен документ, по силата, на който се осъществява местното самоуправление в областта на опазване на околната среда, ПООС е изготвена в съответствие с намеренията и приоритетите на органите на местното самоуправление и местната администрация, както и на представители на всички заинтересовани субекти - неправителствени организации, представители на бизнеса и др.**

б) Период на действие и етапи на изпълнение на плана/програмата

**Програмата за опазване на околната среда на община Кричим е средносрочен документ и времевият й обхват е с 8-годишен период на действие - 2021- 2028 година, като при възникнала належаща необходимост може да бъде актуализиран и допълван съобразно настъпилите промени в приоритетите на общината, в националното законодателство или други фактори, по реда на неговото приемане.**

в) Териториален обхват (транснационален, национален, регионален, областен, общински, за по-малки територии) с посочване на съответните области и общини

**Общинската програма за опазване на околната среда в община Кричим обхваща територията на Община Кричим в административните й граници и в тази връзка има локален обхват – общински.**

г) Засегнати елементи от Националната екологична мрежа (НЕМ)

**- BG0002057 ,,Бесапарски ридове“ за опазване на дивите птици, обявена със Заповед № РД-786/29.10.2008 (ДВ бр. 106/2008 г.) на Министъра на околната среда и водите;**

**- BG0000254 ,,Бесапарски възвишения“ за опазване на природните местообитания и на дивата флора и фауна, обявена със заповед № РД-315/31.03.2021 г. (ДВ бр. 50/2021 г.) на Министъра на околната среда и водите.**

**- BG0000424 „Река Въча Тракия“ за опазване на природните местообитания и на дивата флора и фауна, обявена със Заповед № РД-334/31.05.2021 г. на Министъра на околната среда и водите (ДВ бр. 54/2021 г.)**

**- BG0001030 ,,Родопи-Западни“ за опазване на природните местообитания и на дивата флора и фауна, обявена със Заповед на МОСВ № РД-278/31.03.2021 г. (ДВ бр. 45/2021 г.)**

**В териториалният обхват на Община Кричим попадат защитени територии по смисъла на Закона за защитените територии:**

**– защитена местност ,,Козница“, обявена със Заповед № РД-405 от 07.07.2008 г. /ДВ бр. 73/2008 г./ и**

**- поддържан резерват ,,Изгорялото гюне“, обявена с Пост. № 5334/16.08.1949 г. на МС, актуализирана със Заповед № РД-169/22.02.2013 г. на МОСВ.**

Изпълнението на програмата няма вероятност да окаже отрицателно въздействие върху ЗЗ **BG0002057 ,,Бесапарски ридове“, ЗЗ BG0000254 ,,Бесапарски възвишения“, ЗЗ BG0000424 „Река Въча Тракия“, ЗЗ BG0001030 ,,Родопи-Западни“, както и защитените територии защитена местност ,,Козница“ и поддържан резерват ,,Изгорялото гюне“, по отношение на частта им попадаща в административните граници на община Кричим.**

д) Основни цели на плана/програмата

**Програмата за опазване на околната среда на община Кричим ще бъде основният документ за провеждане на политика по околна среда в общината. С нея ще се идентифицират и планират нужните действия, срокове и източници на финансиране.**

**Програмата обхваща главните цели и задачи в областта на околната среда и включва последователността от конкретни действия, които да бъдат предприети за изпълнение на поставените управленски приоритети. Следвайки водещите принципи в политиката на устойчивото развитие, ПООС поставя рамки за дейностите в областта на опазване на околната среда като отчита влиянието и на икономическите, и на социалните фактори.**

**Основната цел на програмата е намиране на нови подходи, създаване на стабилна система за управление на околната среда и подобряване на екологичните условия в община Кричим.**

**Програмата цели:**

* **Акцентиране върху най-важните екологични проблеми на общината;**
* **Да предложи действия за тяхното преодоляване;**
* **Да обедини усилията на общинските органи, държавните институции, населението, НПО и предприятията на територията на общината за решаване на проблемите;**
* **Да се набележат мерки, чрез които общината да реализира задълженията си в рамките на правомощията си, делегирани й от нормативните актове в областта на околната среда.**

**Подцели на програмата:**

**С Програмата за опазване на околната среда на Община Кричим ще се:**

* **Идентифицират и анализират проблемите в областта на околната среда на територията на Общината, ще се установят причините и ще се предложат решения и действия за тяхното преодоляване;**
* **Използват природните дадености на Общината за развитие на икономическия й потенциал;**
* **Прилага устойчиво управление на наличните ресурси;**
* **Откроят екологичните приоритетите в община Кричим;**
* **Определят ролите и отговорностите на всички заинтересовани страни за решаването на екологичните проблеми;**
* **Идентифицират източници за финансиране (бюджет, национални, международни програми и проекти и др.).**

**Приетата визия, определяща желаното състояние в екологичен аспект на община Кричим се запазва от периода 2014 – 2020 г. и за периода 2021 – 2028 година, и е следната: „Община Кричим – привлекателна за обитаване локация със запазена околна среда, с екологична култура на населението, осигуряваща щадящото ползване на природните ресурси и грижа за бъдещето“.**

**Насочвайки конкретните мерки за опазване и възстановяване на околната среда на базата на съществуващото състояние и очакваното развитие на икономиката и инфраструктурата в община Кричим и с оглед на определената визия, е формулирана и генералната стратегическата цел за периода 2021 - 2028 година.**

**Генерална стратегическа цел: *„Поддържане и подобряване на качеството на живот на населението в община Кричим, чрез осигуряване на здравословна и благоприятна околна среда и запазване на богатото природно наследство, чрез устойчиво управление на околната среда.“***

**Генералната стратегическа цел на програмата е да се ангажира и съдейства за опазване и предотвратяване на замърсяването на околната среда по всичките й компоненти и фактори на въздействие, за намаляване на риска за здравето на населението. За постигането на генералната стратегическа цел на Общинската програма за опазване на околната среда са формулирани следните специфични стратегически цели:**

* Стратегическа цел 1: Съхраняване на природните ресурси и подобряване на екологичните показатели на територията на общината.

Специфична цел 1.1: Ограничаване изменението на климата, чрез дейности насочени към опазване на околната среда.

* Мярка 1.1.1. Борба с климатичните промени;
* Мярка 1.1.2. Повишаване на енергийната ефективност и насърчаване използването на енергия от възобновяеми източници (ЕВИ);
* Мярка 1.1.3. Обновяване на системата за улично осветление;
* Мярка 1.1.4: Повишаване на енергийната ефективност в обществения градски транспорт;
* Мярка 1.1.5. Намаляване на количеството отпадъци и предотвратяване на емисии на парникови газове;
* Мярка 1.1.6. Насърчаване на иновациите в бизнес средите.

Специфична цел 1.2: Опазване и подобряване качеството на въздуха.

* Мярка 1.2.1. Подобряване на градската инфраструктура в т.ч. създаване на „зелени зони“;
* Мярка 1.2.2. Повишаване на обществената информираност и изграждане на култура за енергийно ефективно поведение“;
* Мярка 1.2.3: Реализиране на проекти и дейности за ограничаване вредното въздействие от употреба на твърди горива и внедряване на щадящи околната среда производства.

Специфична цел 1.3: Опазване и подобряване качеството на водите.

* Мярка1.3.1: Обезпечаване на добро състояние и управление на водните ресурси на територията на общината;
* Мярка 1.3.2: Превенция и управление на риска от наводнения и други природни бедствия;

Специфична цел 1.4. Опазване на качеството на земите и почвите.

* Мярка 1.4.1. *Устойчиво управление на земите;*

Специфична цел 1.5: Опазване и поддържане на зелената система и биоразнообразието.

* Мярка 1.5.1. Устойчиво управление на зелената система;
* Мярка 1.5.2. Поддържане на биоразнообразието
* Стратегическа цел 2: Подобряване на състоянието и развитието на инфраструктурата, свързана с опазване на околната среда

Специфична цел 2.1: Екологосъобразно управление на отпадъците.

* Мярка 2.1.1. Намаляване на количеството отпадъците;
* Мярка 2.1.2. Екологосъобразно използване на природните ресурси за развитие на устойчив туризъм;

Специфична цел 2.2: Повишаване на институционалния капацитет на общината.

* Мярка 2.2.1: Нормативно регулиране и укрепване на административния капацитет на Общината за управление на отпадъците;
* Мярка 2.2.2: Участие на обществеността и превръщането й в ключов фактор при прилагане на йерархията на управление на отпадъците.

**Целите и приоритетите, залегнали в Програмата са в унисон с националните цели и приоритети изведени в Плана за интегрирано развитие на община Кричим за периода 2021-2027г.**

**Целите предоставят основата за формулиране и осъществяване на пакет от последователни задачи и действия, представени детайлно в следващия "План за действие" от програмата.**

**Към всяка от стратегическите специфични цели са представени най-важните действия/мерки, осъществяването на които е от съществено значение за постигането на поставените цели.**

**За всяко действие са посочени отговорните органи/организации, като посочената на първо място е водеща и има координираща функция за изпълнението на задачите от останалите отговорни органи/организации. За всяко от действията има посочен времеви график.**

е) Финансиране на плана/програмата (държавен, общински бюджет или международни програми, други финансови институции)

**Осигуряването на финансови средства за големи инвестиционни проекти в областта на опазване на околната среда и управлението на отпадъците ще се търсят чрез външно финансиране от структурните и кохезионни фондове на ЕС, чрез Оперативните програми, целево финансиране от централния бюджет или други финансиращи организации.**

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

**Процесът на разработване на общинската план/програма за опазване на околната среда условно може да се раздели на три фази – предварителна подготовка, анализ на настоящото състояние и същинско планиране на целите и мерките за бъдеще. Съгласно методическите указания на МОСВ, етапите при разработване на общинските програми за управление на отпадъците са:**

**Изследване и анализ на средата**

Предварителна подготовка – включва събиране на наличната и на допълнителната информация свързана с данни по определени фактори, систематизиране и анализ на пълнотата и качеството на информацията, която е необходима да бъде анализирана при изготвянето на общинската програма за опазване на околната среда. Тези данни се събират и анализират.

**Анализ на силните и слабите страни, възможностите и заплахите (SWOT)**

На този етап се определят вътрешните силни страни на общината, възможностите да се възползваме от тях, вътрешните слаби страни на общината и възможностите да ги преодолеем или сведем до минимум, външните възможности (перспективи) за общината, както и външните заплахи, които са пречка за развитието и представляват риск за реализацията на програмата.

Анализ на действащите нормативни документи в областта на опазване на околната среда на национално ниво като основа на разработване на стратегически документи и определяне на приоритетите за следващия програмен период.

**Изработване на визия за околната среда на общината**

Визията се определя след изработването на SWOT анализа. Чрез визията ПООС на общината се насочва към дългосрочно стратегическо планиране и определяне на генералните стратегически цели. Определянето на визията е основен компонент на стратегията за въвличане на обществеността.

**Установяване на генерални стратегически цели**

На основата на визията, формулирана в предходния етап и като се имат предвид и тенденциите, очертани при анализа на средата, се формулират генералните стратегически цели на програмата.

**Разработване на специфични стратегически цели. Приоритизиране.**

Специфични стратегически цели следва да се формулират към всички генерални стратегически цели, дори и за тези от тях, които касаят области, отговарящи на общоприетите възгледи и представи за високо качество на околната среда и природата. Последното е необходимо с оглед недопускане влошаване качеството на средата в общини или части от тях, в които съществуващото качество е на необходимото ниво.

**Установяване на измерители (индикатори) за достигане на целите.**

След като са формулирани специфичните стратегически цели, е необходимо да се изработят конкретните измерители, които да следят за изпълнението на тези цели.

При разработването на ОПООС те проследяват дадена информация и са необходим инструмент за оценяване на напредъка към определените цели.

**Изработване на стратегия, чрез определяне и оценка на алтернативите за постигане на целите.**

Целта е от определения набор от алтернативи за постигане на всяка от целите да подберем тази от тях или комбинацията на тези от тях, чрез които да достигнем целта.

**Изработване на работен план за реализация на избраната стратегия**

На този етап избраната стратегия се детайлизира на задачи и дейности, необходими за цялостната реализация на избраната стратегия. За всяка задача се определя срок за изпълнението й, както и отговорните лица и служби.

**Реализация на общинската програма: мониторинг, контрол, оценка и актуализация.**

Общинската програма за опазване на околната среда (ОПООС) се разработва на основание чл. 79 от Закона за опазване на околната среда (ЗООС) и се одобрява от Общинския съвет. Основните задачи, които се поставят с програмата, са свързани с настоящите проблеми по опазване на средата, бъдещите мероприятия за намаляване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности.

Настоящата Програма се разработва и се базира на анализа и изводите в предходни разработки на общински екологични, стопански, финансови и други проучвания и документи за Община Кричим.

С цел осигуряване на обществен достъп, проекта на програмата е публикуван на интернет страницата на общината, където заинтересованите страни могат да се запознаят с представения проект и в 30-дневен срок да изразят мнения и/или становища относно предвидената политика на общината по опазване на околната среда.

Провеждане на процедура за преценка необходимостта от екологична оценка и оценка за съвместимост с предмета и целите на опазване на защитените зони в съответствие с изискванията на ЗООС и ЗБР.

Приемане на програмата от общински съвет.

**ПООС е периодичен и отворен документ, които може да бъде актуализиран и допълван съобразно настъпилите промени в приоритетите на общината, в националното законодателство или други фактори, по реда на неговото приемане.**

3. Информация за органа, отговорен за прилагането на плана/програмата

**Органът, отговорен за прилагането на Програмата за опазване на околната среда на община Кричим за периода 2021-2028 год. е Кметът на община Кричим. В изпълнение на своите правомощия и задължения Кметът на общината информира ежегодно Общинския съвет и обществеността за изпълнението на програмата през предходната календарна година. За целта се изготвя Отчет за изпълнение на Програмата за предходната година, който се представя пред Общинския съвет в срок до 31 март и се публикува на интернет страницата на общината. Копие от отчета се изпраща на РИОСВ – Пловдив /ИАОС/.**

**Кметът на общината при необходимост прави и предложения за нейното допълване и актуализиране.**

4. Орган за приемане/одобряване/утвърждаване на плана/програмата

**Програмата за опазване на околната среда на община Кричим за периода 2021-2028 год. се приема от Общински съвет при община Кричим.**

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

**При изпълнението на всички цели и мерки към тях, имащи характер на инвестиционни намерения в Програмата за опазване на околната среда на община Кричим за периода 2021-2028 г., които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на кандидатстване за финансиране.**

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

**Програмата за опазване на околната среда на община Кричим за периода 2021-2028 г. е разработена в координация както с национални така и с общински програмни документи като са отразени спецификите, приоритетите и потребностите на общината в областта на опазване на околната среда, управлението на отпадъците и като са отчетени влиянието и на икономическите, и на социалните фактори.** **Програмата обхваща главните цели и задачи в областта на околната среда и включва последователността от конкретни действия, които да бъдат предприети за изпълнение на поставените управленски приоритети. Следвайки водещите принципи в политиката на устойчивото развитие, ПООС поставя рамки за дейностите в областта на опазване на околната среда като отчита влиянието и на икономическите, и на социалните фактори.**

**Целите и приоритетите, залегнали в Програмата са в унисон с националните цели и приоритети изведени в Плана за интегрирано развитие на община Кричим за периода 2021-2027г.**

в) значение на плана/програмата за интегрирането на екологичните съображения, особено с оглед насърчаването на устойчиво развитие:

**Програмата е изготвена с цел да се откроят приоритетите на общината в областта на околната среда в т.ч. за да се набележат ефективни мерки за решаване на съществуващите екологични проблеми, да се насърчи прехода към кръговата икономика, да се подобри използването на природните ресурси на територията на общината, да се аргументират проектите, които ще бъдат предложени за финансиране от фондовете на Европейския съюз (ЕС). За реализацията на Програмата за опазване на околната среда на община Кричим за периода 2021-2028 г. са отчетени общите принципи за опазване на околната среда като предпазни мерки и насърчаване на устойчиво развитие, техническа осъществимост и икономическа приложимост, опазване на ресурсите, както и въздействието върху човешкото здраве**

г) екологични проблеми от значение за плана/програмата:

**Решаването на възникналите екологични проблеми ще се основава на принципите на устойчиво развитие, предотвратяване на замърсяванията, последващо отстраняване на възникналите вреди, прозрачност в процеса на вземане на решения, съхраняване на биоразнообразието и приоритетните местообитания за идните поколения и търсене на отговорност от замърсяващите околната среда граждани, производители и потребители. Програмата е документ, който може периодично да се допълва и актуализира в зависимост от настъпилите промени в приоритетите на общината, в националното законодателство и други фактори със стратегическо и местно значение.**

Избраният подход за разработването на програмата съответства на одобрените от МОСВ методически указания, като основния използван апарат е стратегическото планиране, почиващо на SWOT анализ, въз основа на който са изведени възможностите и са формулирани целите и мерките за тяхното постигане, което ще осигури резултати свързани с настоящите проблеми по опазване на средата, бъдещите мероприятия за намаляване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности.

д) значение на плана/програмата за изпълнението на общностното законодателство в областта на околната среда:

**Програмата се разработва за периода 2021 - 2028 г., обхващайки всички дейности, които произтичат като законово задължение на общините по опазване на околната среда. Тя е разработена в съответствие с националната законодателна рамка и включва цели и мерки, които допринасят за постигане на националните и регионалните цели за развитие и опазване на околната среда.**

е) наличие на алтернативи:

**Програмата предвижда изпълнението на мерки и дейности, осъществяването на които е от съществено значение за постигането на поставените цели в областта на опазване на околната среда в община Кричим.**

2. Обосновка на конкретната необходимост от изготвянето на плана/програмата:

**Общинска програма за опазване на околната среда в община Кричим за периода 2021-2028 г. се разработва на основание чл. 79 от Закона за опазване на околната среда (ЗООС) и се одобрява от Общинския съвет. В изпълнение на законовите си задължения и правомощия, Кметовете на общините разработват програми за опазване на околната среда за съответната община в съответствие с указания на министъра на околната среда и водите, като програмите обхващат период на изпълнение не по-малък от 3 години.**

3. Информация за планове и програми и инвестиционни предложения, свързани с предложения план/програма:

**Като елемент от системата за планиране на развитието на общината за периода до 2028 г., Програмата за опазване на околната среда на община Кричим е синхронизирана и съобразена с ключови общински програмни документи:**

* План за интегрирано развитие на Община Кричим за периода 2021-2027 г. , който **определя рамката за развитие на общината до 2027 г., като интегрира икономическите, социалните, екологичните и инфраструктурните аспекти на желания устойчив и балансиран растеж на територията на общината, като дефинира стратегически и специфични цели, приоритети и мерки.**
* Общия устройствен план на община Кричим

**При изпълнението на всички цели, имащи характер на инвестиционни намерения в Програмата за опазване на околната среда на община Кричим за периода 2021-2028 г., които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на кандидатстване за финансиране по съответната програма.**

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

**Програмата за опазване на околната среда на община Кричим за периода 2021-2028 г. е с пряка екологична насоченост. Основните задачи, които се поставят с Програмата, са свързани с актуалните проблеми по опазване на средата, бъдещите инициативи за снижаване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности и др. Това ще има положително отражение по отношение на всички компоненти и фактори на околната среда, както и върху човешкото здраве. По вид очакваното въздействие е пряко, положително с висока степен на значимост. По характер въздействието от изпълнението на ОПООС може да се определи като продължително и дълготрайно.**

б) кумулативните въздействия:

**Положителен кумулативен ефект от изпълнението на други общински планове и програми, предвиждащи дейности за подобряване околната среда в общината.**

в) трансграничното въздействие:

**Не се очаква**

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

**С реализацията на дейностите включени в програмата не се очаква да има риск за човешкото здраве и околната среда. ОПООС е съобразена с всички законови и нормативни изисквания като в същото време са отчетени общите принципи за опазване на околната среда като предпазни мерки и устойчивост, техническа осъществимост и икономическа приложимост, опазване на ресурсите.**

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

**Не се очакват**

е) величината и пространственият обхват на въздействията (географски район и брой на населението, които е вероятно да бъдат засегнати):

**Програмата за опазване на околната среда на община Кричим ще се изпълнява на територията на цялата община в административните й граници с обща площ 54,895 km2. Населението на Община Кричим е 7 636 души по данни от НСИ към 31.12.2021 г.**

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

**Програмата и предвидените в нея дейности не засягат регистрирани паметници на културно-историческото наследство. Не е установено превишение на стандартите за качество на околната среда и пределните стойности на територията на община Кричим.**

з) въздействието върху райони или ландшафти, които имат признат национален, общностен или международен статут на защита:

**С прилагането на програмата не се очаква въздействие върху райони или ландшафти, които имат признат национален, общностен или международен статут на защита.**

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

**5.1. Допълнен вариант на Програма за опазване на околната среда на община Кричим за периода 2021-2028 год.**

**5.2. Окончателен проект на ОУП Кричим – синтезен чертеж - на ел. носител в .pdf формат;**

**5.3. Схема на защитени зони – на ел. носител в .pdf формат**

6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

Наблюдението и оценката на изпълнението на програмата са ключови етапи от цялостния процес на планиране, с оглед проследяване на изпълнението на предварително поставените цели, срокове и ресурси и навременно предприемане на действия за преодоляване на възникващи проблеми при реализацията на мерките, а при необходимост и извършване на актуализация.

**Процесът на организация на изпълнението, осъществяване на мониторинг, контрол и последваща оценка на изпълнението на политиката за опазване на околната среда, в частност на настоящата Програма за опазване на околната среда, която дефинира тази политика за периода 2021-2028 г., се организира от Кмета на общината или от упълномощено от него друго длъжностно лице, най-често еколога на общината. Кметът на общината организира наблюдението на изпълнението на ПООС, като той определя звеното в структурата на общинската администрация, което ще отговаря за събиране и обобщаване на информацията за изпълнение на включените в програмата мерки, както и за изготвяне на годишния отчет за изпълнение на програмата.**

Орган за контрол по изпълнение на Програмата е Общинският съвет.

Контролът като основна функция на системата за управление има за цел да създаде условия за подобряване работата на общинската администрация и за формулиране на правилни управленски решения във връзка с изпълнение на тази политика.

Предвид разпределението в обхвата на работа и функционалните задачи, присъщи на контрола, неговата основна задача е свързана с осигуряване на законосъобразност при изпълнението на политиките за опазване на околната среда, както и целесъобразност изразяваща се в процеса на детайлизирано проследяване работата по изпълнение на ангажиментите на длъжностните лица по тази политика.

Същностната характеристика дефинираща обхвата и съдържанието на контролния процес във висока степен се определя от съществуващите законови изисквания по отношение осигуряване на законосъобразност в публични институции и органи на местната власт. Реализирането на Програмата за опазване на околната среда на община Кричим е непрекъснат процес на изпълнение на дейностите, наблюдение, контрол и актуализация. Отчита се натрупания опит, трудностите и неуспехите, извършват се корекции на съществуващите вече насоки за развитие в посока към адаптиране на новите обстоятелства и промени във вътрешната и външна среда.

Главните рискове за постигането на стратегическите цели са свързани с комплекс от фактори, които до голяма степен са трудно предвидими в бъдещето. Това означава, че реализацията на програмата трябва да бъде непрекъснат процес на наблюдение, контрол и актуализация, анализ и корекции при грешки, трудности и неуспехи за адаптиране на планираните дейности към новите обстоятелства и пазарни условия.

Основните компоненти на Програмата за опазване на околната среда (визия, цели, приоритети и мерките в плана), имат за цел да дадат преди всичко перспективи и насоки за равитие, но нямат задължителен характер. Тези компоненти не ограничават възможността да бъдат разработвани, предлагани и реализирани и други практически мерки, програми и дейности, стига да са финансово и организационно обезпечени.

7. Информация за платена такса и датата на заплащане. - Преводно нареждане/вносна бележка от 27.07.2022 г.

Б. Електронен носител - 1 бр.

Х Желая решението да бъде издадено в електронна форма и изпратено на посочения адрес на електронна поща.

 Желая да получавам електронна кореспонденция във връзка с предоставяната услуга на посочения от мен адрес на електронна поща.

Х Желая решението да бъде получено чрез лицензиран пощенски оператор.

Дата: …………………… Възложител: ……………………..

(подпис)